Priedas Nr. 3 prie Administracinės paskirties pastato su Modernaus meno centru Pylimo g. 17, Vilniuje, projekto Architektūrinių pasiūlymų (idėjinio projekto) Architektūrinio konkurso sąlygų
MMC užduotis (programa)

Modernaus  meno centro (MMC) patalpų sąrašas ir bendrieji reikalavimai. 

MMC bendras plotas apie 2850 m2. Šis  MMC turi būti tik pirmame pastato aukšte su tokia preliminaria patalpų eksplikacija:
(A) Viešos laisvai prieinamos erdvės.


I. Viešoji atvira (lauko) erdvė


Erdvė skirta centro lankytojų prieigoms prie pastato. Ji gali būti naudojama kaip lauko ekspozicija ir masinio lankytojų susibūrimo vieta po atviru dangum. Renginių atidarymo    metu (kai yra didelis lankytojų srautas ) erdvė tarnauja kaip žmonių išsiliejimo vieta.

II. Kavinės patalpos - 200 kv.m.

1. Kavinė su virtuve, savarankiškai funkcionuojanti įmonė. Turi turėti galimybę funkcionuoti nepriklausomai, o taip pat galimybę apsijungti su MMC vestibiuliu. Numatyti, kad kavinės funkcija galėtų būti išplėsta į lauko terasas. Kavinės virtuvė turi atskirą nuo viešųjų erdvių aptarnavimo ryšį su  lauko zona. Kavinė galėtų dirbti pagal nepriklausomą laiko grafiką.

III. Įėjimo patalpų grupė (vestibiulis, recepcija, bilietai, parduotuvė, rūbinė, WC, valytojų patalpa, apsauga) -  apie 300 kv.m.


1. Vestibiulis, recepcija -viešosios erdvės lankytojų migracijos ir ryšio su ekspozicijomis zona. Šioje erdvėje  gali būti talpinami video terminalai, kur lankytojai   gautų informaciją apie muziejaus rinkinius, vykstančias parodas ir kitus renginius. Recepcija – vestibiulio dalis kur parduodami bilietai ir teikiama informacija lankytojams.


2. Parduotuvė-knygynas – vestibiulio dalis, apie 30 kv.m. Į parduotuvę patenkama  iš vestibiulio ir išeinant iš parodų salės. Muziejaus darbo laikui pasibaigus ir esant kitiemas renginiams, parduotuvė yra uždaroma.

3. Rūbinės - savitarnos tipo rūbinė – rakinami boksai daiktams ir rūbams. Įrengiamos taip pat nesaugomos kabyklos, viso apie 100-150 lankytojų. Numatyti vietą (kambarį) rakinamai rūbinei su išvažiuojamomis kabyklomis.


4. Lankytojų  WC, valytojų kambarys.

5. Nedidelė patalpa atlikėjams ir svečiams persirengti.

6. Pastato monitoringo ir apsaugos patalpa.

IV. Universalios paskirties salė renginiams ir parodoms – apie 250 kv.m.

7. Universalios paskirties salė  -vieno grindų lygio,  konferencijos tipo sėdimų vietų salė. Viešai prieinama iš vestibiulio. Salės prieigose suprojektuota nedidelė užkulisių patalpa pasirodymo dalyvių  pasiruošimui, niša kėdžių bei scenos platformų sandėliavimui. Numatyti audiovizualinę aparatinę. 

(B) Erdvės patenkamos su muziejaus bilietais

V. Ekspozijų salė – 1000 kv.m.


8. Ekspozicijų salė  yra pritaikyta parodų eksponavimui. Patalpa atskirta nuo viešosios erdvės, į ją lankytojai patenka per vieną įėjimą (automatiniai varteliai). Išeinama per parduotuvę-knygyną per vienos krypties duris. Patalpa projektuojama kaip vientisas, vieno grindų lygio tūris. Erdvės bus skaidomos mobiliomis pertvaromis. Pageidaujamas patalpų aukštis  5-6 m. Natūralus, viršutinis patalpų ir meno kūrinių apšvietimas yra pageidautinas, numatant šviesos reguliavimo priemones. Turi būti užtikrintas geras funkcinis ekspozicijos salės ryšys su saugyklomis, eksponavimo įrangos  ir atvežimo-išvežimo terminalu. Patalpos turi būti suprojektuotos ir išdėstytos taip, kad užtikrintų kiekvienos iš jų funkcionavimo autonomiškumą, apsaugą, priežiūros bei monitoringo galimybes. Iš ekspozicijų salės taip pat numatyti patekimą į skaityklą (21)
(C) Erdvės prieinamos personalui


VI. Saugyklų ir techninių patalpų grupė – 900 kv.m.


Saugyklos ir aptarnavimo patalpos - tai "ūkinė" erdvė, kur sukoncentruotos laikinų ir pastovių meno kūrinių kolekcijų saugyklos, meno kūrinių priežiūros ir paruošimo patalpos bei inžinerinių pastato įrenginių patalpos.


9. Pastovios kolekcijos saugykla - 350 kv.m. Tame tarpe numatyti dvi patalpas po 20 kv.m grafikai, piešiniams ant popieriaus  ir fotografijai. Šioje patalpoje saugoma pagrindinė MMC kolekcija. Patalpos grafikai, piešiniams ant popieriaus ir fotografijai turi atitikti visus mikroklimato ir apsaugos reikalavimus.  Saugyklos vertikaliuose failuose numatoma talpinti iki 1500 aliejinės tapybos darbų, iki 1500 grafikos, 1500 piešinių, 2000 fotografijos darbų ir apie 200 mažosios skulptūros ir video darbų.

10. Atvežimo-išvežimo terminalas - 100 kv.m. Turi turėti tiesioginį funkcinį ryšį su
ekspozicijos patalpa ir sandėliu (12).

11. Eksponatų išsiuntimo/priėmimo/dokumentavimo - foto fiksacijos patalpa - 50 kv.m. Būtinas geras ryšys su kolekcijos saugykla.
12. Sandėlis - 150 kv.m. Sandėliuojama ekspozicijų įranga, apšvietimo įranga, ekspozicijos transportavimo įranga. Patalpa turi turėti tiesioginį ryšį su ekspozicijų sale ir atvežimo-išvežimo terminalu.

13. Saugyklų dirbtuvė, restauravimo, fotografavimo patalpa - skirta kūrinių restauravimui,  registracijai ir fotofiksavimui - 50 kv.m.

14. Personalo (parodų rengimo darbuotojų) patalpa - 20 kv.m. Įskaitant WC, dušo  kabiną.
            15.Techninės patalpos - 200 kv.m


VII. Administracinės patalpos, archyvas-skaitykla - 200 kv.m

Administracinės patalpos turi turėti gerą ryšį su įėjimo patalpų grupe, ekspozicijomis ir meno kūrinių saugyklomis. Patalpose įrengiamos 6-8 darbo vietos;  du ofisai (numatomas atskiri kabinetai finansų darbuotojui ir direktoriui); WC; pasitarimų kambarys.


16. Direktoriaus kabinetas 


17. Darbuotojų ofisas

18. Buhalterijos, kasos kambarys


19. Dušas/WC/koridoriai


20. Pasitarimų kambarys (iki 10 vietų). 
21. Archyvas-skaitykla. Talpinamos 5-6 kompiuterinės vietos (tai gali būti vienas didelis darbo stalas),  vietos skaitymui, lentynos knygoms. Numatyti, kad į archyvą-skaityklą muziejaus darbo laiku galima būtų patekti ir iš ekspozicijų salės.

